Avustettu OmaStadi-äänestys Malmin kirjastossa
OmaStadi on Helsingin tapa toteuttaa osallistuvaa budjetointia. Nyt on aika äänestää, mitkä ideat toteutetaan. Voit äänestää suosikkiasi 28.2.-17.3.2024 sivustolla omastadi.hel.fi Äänestää voi kuka tahansa yli 13-vuotias helsinkiläinen. Äänestämiseen tarvitset verkkopankkitunnukset, mobiilivarmenteen, Wilma-tunnukset tai edu.hel.fi-tunnukset. Malmin kirjastossa on myös avustetun äänestyksen piste, jossa voit äänestää, jos sinulla ei ole tunnuksia tai tarvitset muuten apua äänestämisessä. 5.–8.3 klo 12–14. 12.–15.3. klo 12–14 Jos ajankohdat eivät sovi sinulle, voit myös varata sinulle sopivan avustetun äänestyksen ajan Malmin kirjastosta soittamalla numeroon (09) 31085070 tai sähköpostitse malmin_kirjasto@hel.fi. Äänestääksesi kirjastossa tarvitset mukaan kuvallisen ja voimassa olevan henkilötodistuksen. Tutustuthan äänestysvaihtoehtoihin ennen äänestämistä. Voit joko selata kirjastosta saatavaa paperista katalogia tai käydä sivustolla omastadi.hel.fi. Avustetun äänestyksen tapahtumia järjestetään ympäri kaupunkia, tarkista muut vaihtoehdot verkosta.